**Jegyzőkönyv[[1]](#footnote-1)\***

**Esély Szociális Társulás Társulási Tanácsa**

**2015. október 28-i, rendkívüli üléséről**

**Az ülés helye:** Budaörsi Polgármesteri Hivatal, III. emelet 307-es tárgyaló terme (2040 Budaörs, Szabadság út 134. sz.)

**Jelen vannak**: Wittinghoff Tamás Budaörs polgármestere, König Ferenc Sóskút polgármestere, Pátrovics Benedek Pusztazámor polgármestere

**Tanácskozási joggal jelen vannak:** dr. Bocsi István jegyző, dr. Molnár Bernadett aljegyző, Erdős Károlyné jegyzői irodavezető, Vágó Csaba kabinetvezető, Kövesdi Gabriella szociális és egészségügyi irodavezető, Teller Tamásné gyermek- és ifjúságvédelmi szakértő, Károly Katalin (SZGYK), Tóth Attila belső ellenőrzési irodavezető

**Jegyzőkönyvvezető:** dr. Süveges Zsófia

**Wittinghoff Tamás polgármester:** Tisztelettel köszönti a Társulási Tanács megjelent tagjait, valamint a tanácskozási joggal megjelent kollégákat. Megállapítja, hogy a Társulási Tanács határozatképes, 3 fő jelen van. Az ülést 902 órakor megnyitja.

**Napirendhez:**

**Wittinghoff Tamás elnök:** Ismerteti a kiküldött meghívó szerinti napirendi pontokat. A Társulási Tanács **3 igen** szavazattal elfogadta a meghívó szerinti napirendjét. Az ülés jegyzőkönyv-hitelesítőjéül König Ferencet, Sóskút polgármesterét javasolja, amelyet a Tanács **3 igen** szavazattal támogatott.

**15/2015. (X.28.) sz. ESZT határozat**

**Napirend és jegyzőkönyv-hitelesítő megválasztása**

**I.**

**Napirend**

1.  A családsegítés és gyermekjóléti szolgáltatási feladatok ellátásának felülvizsgálata

2. Az Esély Szociális Társulás 2016. évi ellenőrzési terve

**II.**

**Jegyzőkönyv-hitelesítő megválasztása**

Az Esély Szociális Társulás Társulási Tanácsa 2015. október 28-i ülésének jegyzőkönyv-hitelesítőjéül König Ferencet választja.

**Napirend előtti hozzászólás:** nem volt.

**Napirendek tárgyalása:**

1. **A családsegítés és gyermekjóléti szolgáltatási feladatok ellátásának felülvizsgálata**

**Wittinghoff Tamás elnök:** Dr. Újházi Miklós, Pusztazámor és Sóskút jegyzőjének tárgyi előterjesztéssel kapcsolatos véleményéről érdeklődik.

**dr. Bocsi István jegyző:** Beszélt korábban dr. Újházi Miklóssal, aki az előterjesztéssel tartalmilag egyetértett, valamint érdeklődött, hogy szükséges-e azt rendkívüli testületi ülésre bevinni. Abban maradtak, hogy még az idei évben rendes testületi ülésen fogják tárgyalni.

**Wittinghoff Tamás elnök:** Az előterjesztés azt tartalmazza, hogy együtt kívánják folytatni a Társulás feladatait, de ennek a költségeit ki kell számolni valamint meg kell hozni a megfelelő döntéseket. Felteszi szavazásra az előterjesztésben szereplő határozati javaslatot, melyet a Társulási Tanács **3 egyhangú igen** szavazattal elfogadott.

*(A szavazáskor jelenlévő Társulási Tanács tagjainak száma: 3 fő.)*

**16/2015. (X.28.) sz. ESZT határozat**

**A családsegítés és gyermekjóléti szolgáltatási feladatok ellátásának felülvizsgálata**

1. Az Esély Szociális Társulás Társulási Tanácsa a családsegítés és gyermekjóléti szolgáltatási feladatok ellátását felülvizsgálta és elviekben úgy dönt, hogy a családsegítés és gyermekjóléti szolgáltatási feladatok ellátását 2016. január 01-től az Esély Szociális Társulás által fenntartott Esély Szociális Társulás Szociális és Gyermekjóléti Központ intézménye által kívánja ellátni. A Társulási Tanács végleges döntését a Társulás képviselő-testületeinek határozata alapján hozza meg.
2. Az Esély Szociális Társulás Társulási Tanácsa megbízza az elnököt, hogy a Társulást alkotó települések képviselő-testületeinek döntése alapján készítse elő a szükséges dokumentum módosításokat és az Esély Szociális Társulás Társulási Tanácsa elé terjessze a végrehajtási rendeletek megjelenését követően.

**2.) Az Esély Szociális Társulás 2016. évi ellenőrzési terve**

**Wittinghoff Tamás elnök:** Felteszi szavazásra az előterjesztésben szereplő határozati javaslatot, melyet a Társulási Tanács **3 egyhangú igen** szavazattal elfogadott.

*(A szavazáskor jelenlévő Társulási Tanács tagjainak száma: 3 fő.)*

**17/2015. (X.28.) sz. ESZT határozat**

**Az Esély Szociális Társulás 2016. évi ellenőrzési terve**

Az Esély Szociális Társulás Társulási Tanácsa jóváhagyja a Társulás 2016. évi Belső Ellenőrzési Tervét, melyet az 1. számú melléklet szemléltet.

**Wittinghoff Tamás** polgármester, a Társulási Tanács **elnök**e megköszönte a Tanács munkáját és az ülést 905 órakor bezárta.

**k.m.f.**

…………………………… …………………………..

 Wittinghoff Tamás König Ferenc

Társulási Tanács elnöke jegyzőkönyv-hitelesítő

*Mellékletek:*

*1. sz.: Az előterjesztések mellékletekkel együtt*

*2. sz.: Forgatókönyv*

1. *A jegyzőkönyv összeállításának időpontja: 2015. október 28.* [↑](#footnote-ref-1)